proxectonos/corpus_dominio_legal_administrativo_tmp huggingface dataset:
14/04/2020 | Administración LocalMunicipal
Sobrado
Exposición pública da aprobación do padrón fiscal S. A. F. marzo 2020

EXPOSICIÓN PÚBLICA DA APROBACIÓN DO PADRÓN FISCAL S. A. F. MARZO 2020 Por resolución de Alcaldía nº: 107/2020 de data 3 de abril de 2020, acordou aprobar os padróns fiscais do mes de marzo de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de marzo de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, RESOLVO PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de marzo de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.434,55 e 4.181,74 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.-Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO: Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.-O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 7 de abril de 2020 O alcalde Luís Lisardo Santos Ares
14/04/2020 | Administración LocalMunicipal
Trazo
Decreto de avoación das funcións delegadas na Xunta de Goberno Local de Trazo

ASUNTO: Decreto de avocación - Covid19 EXPEDIENTE: 2020/G003/000045 ANTECEDENTES: Dada o estado de alarma declarado polo goberno da nación en resposta á crise sanitaria provocada pola pandemia do coronavirus - covid19. En aplicación do disposto no artigo 10 da Lei 40/2015, de 1 de outubro, de Réxime Xurídico do Sector Público. No uso das atribucións que me outorga a lexislación do réxime local, RESOLVO: 1. Avocar as competencias delegadas na Xunta de Goberno Local mediante o apartado cuarto do Decreto da Alcaldía 2019/G003/000114 de 02/08/2019.2. A presente resolución surtirá efectos dende o mesmo día da súa adopción, sen prexuízo da súa publicación no Boletín Oficial da Provincia.3. Notificar ós membros da Xunta de Goberno Local ós efectos oportunos.4. Do presente Decreto darase conta ó Pleno da Corporación na primeira sesión que se celebre a fin de que quede enterado do mesmo. En Trazo, xoves 26 de marzo de 2020 A Alcaldesa Josefina Suárez López Ante mín,
14/04/2020 | Administración LocalMunicipal
Lousame
Publicación anuncio aprobación provisional MC 6/2020.

Anuncio de aprobación inicial do crédito extraordinario 6/2020 O Concello de Lousame, na sesión extraordinaria que tivo lugar o 08.04.2020, acordou a aprobación inicial do crédito extraordinario núm.6/2020, mediante o que se dota o crédito nas aplicacións orzamentarias que se sinalan no seguinte cadro, financiando tal modificación co Remanente de Tesourería para Gastos Xerais, por importe de 106.590,20 €: Do mesmo xeito, aprobou a tramitación urxente da modificación orzamentaria, na aplicación do artigo 33 da Lei 39/2015, do 1 de outubro, de Procedemento Administrativo Común das Administracións Públicas. No cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de oito días hábiles a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 10 de abril de 2020 A Alcaldesa María Teresa Villaverde Pais.
14/04/2020 | Administración LocalMunicipal
Boimorto
Rectificación padrón fiscal centro de día marzo 2020

EXPOSICIÓN PÚBLICA RECTIFICACIÓN PADRÓN FISCAL PREZO PÚBLICO CENTRO DE DÍA MES MARZO 2020 Por Decreto de Alcaldía n.º 113/2020 de data 06/04/2020, acordou aprobar a rectificación do padrón fiscal do mes de marzo 2020 correspondente ao prezo público pola prestación de servizos no Centro de día polo seguinte importe: 16 Usuarios do Centro de día: Padrón: 4.672,00 €uros. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de abril de 2020 A alcaldesa Asdo.- María Jesús Novo Gómez
14/04/2020 | Administración LocalMunicipal
Boiro
Padrón 1.º trimestre de 2020 de varias taxas

Por decreto de Alcaldía número 80/2020 de data de 02 de abril de 2020 aprobaronse os Padróns Fiscais do 1º trimestre de dos seguintes impostos: Asemade no recibo da auga inclúese o Canon da Auga, e igualmente advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia e asemade, indícase que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Ditos Padróns quedan expostos ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuizo de resolve-las reclamacións, reparos e observacións que poidesen subscitarse, FAISE SABER que por Decreto de Alcaldía, fixouse como prazo de ingreso en período voluntario para as exaccións citadas do: 20/04/2020 ao 22/05/2020 sendo o cobro dos domiciliados o 20/05/2020 Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 3 de abril de 2020 O Alcalde-Presidente José Ramón Romero García
14/04/2020 | Administración LocalMunicipal
A Coruña
Medio Ambiente
Aprobación definitiva Plan Municipal de Prevención e Defensa contra os Incendios Forestais do Concello da Coruña

O Pleno do Concello da Coruña, en sesión ordinaria realizada o día 5 de marzo do 2020, acordou aprobar definitivamente o Plan Municipal de Prevención e Defensa contra os Incendios Forestais do Concello da Coruña, elaborado pola empresa pública de Servizos Agrarios S. A., ó abeiro do convenio subscrito entre a Xunta de Galicia, a Fegamp e Seaga, ó que este Concello está subscrito. O documento do Plan Municipal de Prevención e Defensa contra os Incendios Forestais está dispoñible para consulta en formato dixital na web www.coruna.es/medioambiente O que se publica para coñecemento xeral e ós efectos oportunos. A Coruña, 3 de abril de 2020. A Directora da Área de Medio Ambiente Angélika Lorenzen Ketterling
03/04/2020 | Administración LocalMunicipal
Muros
Suspensión do período de cobro de diversos tributos e prezos públicos a consecuencia da declaración do estado de alarma.

SUSPENSIÓN DO PERÍODO DE COBRO DE DIVERSOS TRIBUTOS E PREZOS PÚBLICOS A CONSECUENCIA DA DECLARACIÓN DO ESTADO DE ALARMA. Considerando a declaración do estado de alarma efectuada polo Goberno, a través do Real Decreto 463/2020, de 14 de marzo (BOE núm.67 de 14.03.2020), para afrontar a emerxencia sanitaria provocada polo coronavirus COVID-19. Considerando as previsións contidas no Real Decreto-lei 8/2020, de 17 de marzo, de medidas urxentes extraordinarias para facer fronte ao impacto económico e social do COVID-19 (BOE núm.73 de 18.03.2020). Considerando a suspensión das actividades educativas e deportivas, así coma do mercado de venda ambulante e o peche das instalación municipais. En virtude do establecido no artigo 21.1, apartados f) e m), da Lei 7/1985, do 2 de abril, reguladora das Bases de Réxime Local. RESOLVO PRIMEIRO.-Suspender os prazos de pago voluntarioda taxa por ocupación do dominio público local con postos de venda ambulante mentres dure a suspensión desta actividade. SEGUNDO.-Suspender os procedementos de liquidación e pago da taxa pola prestación de servizos da Escola Municipal de Música mentres dure a suspensión desta actividade. TERCEIRO.-Suspender os procedementos de liquidación e pago do prezo público pola utilización das instalacións da piscina municipal de Muros mentres se manteña o peche das instalacións. CUARTO.-Adoptar cantas medidas sexan precisas para proceder á devolución ou compensación dos importes que, no seu caso, se tivesen abonado e se correspondan co período que abrangue desde a suspensión destasactividades ata a reanudación das mesmas. QUINTO.-No que respecta aos tributos dexestión delegada (IBI, IAE, IVTM e taxa por recollida de lixo) estarase ao disposto pola Deputación Provincial da Coruña. SEXTO.- Dar conta da presente resolución a Tesourería e Intervención Municipal e ó Pleno da Corporación na primeira sesión ordinaria que este celebre e ordenar a súa publicación no Boletín Oficial da Provincia, na Sede Electrónica e no Taboleiro de Edcitos da Corporacións a efectos do seu coñecemento xeral pola cidadanía. En Muros, a 31 de marzo de 2020. A Alcaldesa, María Inés Monteagudo Romero.
03/04/2020 | Administración LocalMunicipal
Frades
Anuncio desafectación camiño público expediente 2020/X999/002

O Pleno da Corporación Municipal, en sesión ordinaria que tivo lugar o día 7 de marzo de 2020, adoptou, por unanimidade, o acordo de aprobar inicialmente a alteración da cualificación xurídica (desafectación do dominio público local) dun camiño municipal coas seguintes características: As características do camiño son as seguintes: - Situación xeográfica da pista: Lugar de Ansemonde, Parroquia de Abellá. - Polígono: 503 - Parcela: parte da 9034 - Referencia catastral: parte da 15039C503090340000TH - Superficie pista: 296 m 2. - Lindeiros pista: Norte, parcela 5015 do polígono 503 e resto de pista. Sur, parcela 2 do polígono 503 e resto de pista. Este, parcela 2 do polígono 503. Oeste, parcela 5015 do polígono 503. - Uso e servizo público: A pista é un camiño público que aínda que no seu trazado de planos está apegado as edificacións, a realidade física indica que está transcorrendo por parte da parcela 2 do polígono 503. - Froitos e rendas: Non ten. Sométese o expediente a información pública polo prazo dun mes, a contar dende o día seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello e na páxina web do Concello. Durante o prazo de información pública, os interesados/as poderán examinar o expediente con referencia EXPTE Nº: 2020/X999/000002 e presentar as alegacións que consideren oportunas en igual período. Frades, 27 de marzo de 2020 O ALCALDE Roberto Rey Martínez
03/04/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
Corrección de erros

ANUNCIO Corrección de erros advertido no sumario do anuncio publicado no BOP nº 52 do 17/03/2020. Onde dí: “ DH. W15.69770. Reforma e ampliación punto limpio. Concello de Coristanco”. Debe dicir: “ DH. W15.69770. Reforma e ampliación punto limpio. Concello de Arteixo” A Coruña, 25 de marzo de 2020 O xefe do servizo territorial Néstor Rodríguez Arias
03/04/2020 | Administración LocalMunicipal
A Coruña
Tesourería e Recadación
Anuncio de modificacións do calendario fiscal, que implican ampliación de prazos:

ANUNCIO A Resolución do Concelleiro de Economía, Facenda e Réxime Interior de 24-01-2020 aprobou o seguinte CALENDARIO FISCAL para o exercicio 2020, correspondente a liquidacións de vencemento periódico (recibos): Nas datas que se indican, o Concelleiro de Economía, Facenda e Réxime Interior ditou resolucións establecendo os períodos voluntarios de cobro correspondentes ás liquidacións de vencemento periódico (recibos) seguintes: Mediante Resolución de 26-03-2020, o Concelleiro de Economía, Facenda e Réxime Interior, por delegación da Alcaldía de data 12 de marzo de 2020, sobre INSTRUCIÓNS DE MEDIDAS FISCAIS A ADOPTAR POLO CONCELLO DA CORUÑA CON OCASIÓN DA PANDEMIA COVID-19, aprobou, entre outras, as seguintes MODIFICACIÓNS DO CALENDARIO FISCAL, QUE IMPLICAN AMPLIACIÓN DE PRAZOS: 1. TRIBUTOS POSTOS AO COBRO: 2. RECIBOS ALUGUER DE VIVENDAS MUNICIPAIS FEBREIRO 2020, POSTOS AO COBRO: Establécese como data de cargo das domiciliacións o 30 de abril de 2020.3. MODIFICACIÓN CALENDARIO FISCAL RECIBOS NON POSTOS AO COBRO: Este anuncio ten o carácter de notificación colectiva ao abeiro do artigo 102.3 da Lei Xeral Tributaria. A non recepción do documento de cobro no domicilio non exonera do deber do pago, nin impide o emprego da vía de constrinximento. Lémbrase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 1 de abril de 2020 O Concelleiro de Economía, Facenda e Réxime Interior P. d. da Xunta de Goberno Local ( acordo de 28-06-2019, publicado no BOP de 3/07/2019) José Manuel Lage Tuñas
03/04/2020 | Administración LocalMunicipal
Porto do Son
Mediadas durante o estado de alarma.

Con data 15 de marzo de 2020 o Alcalde ditou o decreto 197 que acorda o seguinte: RESOLVO Primeiro.- Decrétase, dende o 16 de marzo de 2020, e durante o tempo que dure o estado de alarma declarado polo Goberno da Nación, o peche total da atención presencial nas oficinas municipais. A atención ó público será exclusivamente telefónica en tódolos departamentos dependentes do Concello, agás aqueles servizos que se declaren esenciais no punto segundo deste acordo (que se rexirán polo disposto no mesmo). Segundo.- Declarar como servizos públicos municipais esenciais os seguintes: 1) Oficinas de rexistro do concello.2) Servizos sociais.3) Brigada municipal de obras e servizos 4) Seguridade e emerxencias 5) Cemiterio municipal 6) Servizo de limpeza municipal A atención nestes servizos esenciais serán unicamente telefónica e telemática. Únicamente por razón de urxencia admitirase a atención presencial, que deberá estar debidamente motivada e levarase a cabo previa cita. Os teléfonos e correos electrónicos de contacto aos que poderá dirixirse a cidadanía publicaranse na web municipal (www.portodoson. gal). Este persoal deberá acudir presencialmente aos seus lugares de traballo cando o desempeño das súas funcións así o esixan porque así o determinen as xefaturas de cada servizo ou concelleiro/a responsable. De acordo co establecido no artigo 5 do Real decreto 463/2020, de declaración do estado de alarma, o persoal do corpo de policía municipal queda baixo as ordes directa do Ministro do Interior os efectos do referido Real decreto. Terceiro.-. Todos os empregados públicos municipais cuxas funcións permitan o seu desenvolvemento a distancia, prestarán o servizo dende o seu domicilio na modalidade de traballo non presencial, debendo estar en todo momento localizables e dispoñibles dentro da súa xornada laboral ordinaria. A tales efectos a administraron facilitará formulas de teletraballo ou de traballo a distancia e ditará a correspondente circular coas pautas de traballo. Cuarto.- Lembrar a toda a cidadanía a posibilidade de tramitación telemática da totalidade dos procedementos municipais a través da sede electrónica (https://portodoson.sedelectronica. gal/info.0). Quinto.- Suspendense os términos e interrompense os prazos para a tramitación dos procedementos. O cómputo dos prazos reanudanse no momento no que perda vixencia a declaración do estado de alarma ou, no seu caso, as prórrogas do mesmo. Sexto.- Dar publicidade deste decreto mediante todos os medios internos e externos dispoñibles, procurando a máxima difusión á cidadanía. Porto do Son, 30 de marzo de 2020 O Alcalde- Presidente, Asdo.: José Luis Oujo Pouso
03/04/2020 | Administración LocalMunicipal
Rianxo
Tesourería - Recadación
Modificación calendario fiscal

Modificación calendario fiscal 2020 Por Decreto da Alcaldía de 27 de marzo de 2020 modificase o calendario fiscal para o exercicio 2020 quedando tal e como se detalla a continuación: PRIMEIRO O período voluntario de ingreso das liquidacións tributarias e de ingresos de dereito público practicadas polo Concello de Rianxo e debidamente notificadas, con vencemento o 20 de marzo, o 5 de abril ou o 20 de abril, amplíase ata o 30 de abril. SEGUNDO En base a todo o exposto anteriormente, procede modificar o Calendario Fiscal 2020 aprobado por Resolución da Alcaldía núm.125/2020, o 25 de febreiro de 2020, nos termos que se indican a continuación: o período voluntario de ingreso das seguintes débedas amplíase tal e como se describe a continuación: TERCEIRO LUGAR DE PAGAMENTO: • Entidades colaboradoras: ABANCA, CAIXABANK, BANCO SANTANDER. Os contribuíntes deberán dispoñer previamente dos documentos de ingreso necesarios. As entidades colaboradoras non poderán establecer limitacións respecto aos días e horas para efectúa-lo pago, debendo aceptalos, durante o período voluntario de ingreso indicado, e dentro das horas de caixa. • A través da Banca electrónica e en caixeiro automático, nas entidades colaboradoras anteriores que o permitan. · Na Web municipal http://concelloderianxo.gal/ a través da pasarela de ABANCA co código do documento de ingreso. FORMA DE PAGAMENTO De acordo co disposto no artigo 60.1 da LXT o pago da débeda tributaria efectuárase en efectivo. Tamén poderá empregarse como medio de pago a tarxeta de débito ou de crédito. EXPOSICIÓN PÚBLICA DOS PADRÓNS Aos efectos de posibles alegacións, os padróns publicaranse no BOP con anterioridade á data de inicio do período voluntario de ingreso. RECURSOS Contra as liquidacións incorporadas ao padrón, poderá formularse recurso de reposición, previo ao recurso contencioso administrativo, perante o alcalde, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo. ADVERTENCIA: Segundo dispón o artigo 24.2. b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, nos termos dos artigos 26 e 28 da Lei Xeral tributaria, xuros de mora e, no seu caso, as custas que se produzan. POSIBILIDADE DE MODIFICACIÓN: No caso de que por razóns de diversa índole alleas ao Concello non se puideran poñer ao cobro os padróns fiscais nas datas mencionadas, o Concello de Rianxo resérvase a facultade de modificar o calendario aprobado cando, eses motivos, debidamente xustificados polos departamentos responsables, impidan a xestión dos tributos nas datas indicadas, informando aos cidadáns de tal circunstancia con suficiente antelación Rianxo, 30 de marzo de 2020 Asinado dixitalmente, polo alcalde. Adolfo Muiños Sánchez
03/04/2020 | Administración LocalMunicipal
Aranga
Secretaría - Intervención
Aprobacion definitiva do orzamento municipal do exercicio 2020

Aprobado inicialmente polo Pleno Municipal con data 26/02/2020 o orzamento xeral municipal para o exercicio de 2020, e tras estar exposto ao público durante o prazo de quince días hábiles dende a publicación do anuncio no Boletín Oficial da Provinciz do 05/03/2020, sen que se presentaran alegacións, de conformidade co disposto no artigo 169.3 do Real Decreto Lexislativo 2/2004 do 5 de marzo, que aproba o Texto Refundido da Lei reguladora das facendas locais, queda elavado a definitivo o acordo de aprobación, procedendo á publicación do orzamento resumido por capítulos: ESTADO DE GASTOS ESTADO DE INGRESOS Igualmente quedou aprobado o cadro de persoal e a relación de postos de traballo deste concello, segundo o que preceptúa o artigo 127 do Real Decreto Lexislativo 781/1986 do 18 de abril, que se reproduce de seguido: I. FUNCIONARIOS: II. PERSOAL LABORAL (*) ocupadas por persoal declarado indefinido. As prazas que figuran como vacantes na plantilla están ocupadas por contrato de obra ou servizo ou de carácter temporal. Para a súa cobertura en propiedade será preciso seguir os procedemetnos de provisión legalmente previstos, previa a oferta de emprego público temporal ou de obra o servizo Contra a aprobación definitiva do orzamento municipal e o cadro de persoal, poderá interpoñerse directamente recurso contencioso- administrativo, na forma e nos prazos que establece a lei 29/1998 de 13 de xullo, reguladora da Xurisdicción contencioso- administrativa, sen prexuicio de calquera outro recurso que proceda en dereito. Aranga, 27 de marzo de 2020 O Alcalde: Asdo/Alberto Platas Álvarez
03/04/2020 | Administración LocalMunicipal
Bergondo
Secretaría
Avocación de competencias e outras medidas organizativas plo estado de alarma

Avocación competencias e outras medidas organizativas polo estado de alarma Con data 24 de marzo de 2020, por esta alcaldía ditouse a Resolución núm.344/2020, do 24 de marzo, que deseguido se transcribe íntegramente: “Alejandra Pérez Máquez, alcaldesa-presidenta do Concello de Bergondo (A Coruña) Asunto. Avocación de competencias da Xunta de Goberno e outras medidas organizativas polo estado de alarma Expediente.2019/X999/000303 Visto o Real Decreto 463/2020, do 14 de marzo, polo que declara o estado de alarma para a xestión da situación de crise sanitaria ocasionada polo COVID -19, publicado no BOE núm.67 do 14 de marzo, e a súa modificación operada polo Real Decreto 465/2020, de 17 de marzo, por el que se modifica el Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-1 9, publicado no BOE núm.73 do 18 de marzo; de conformidade coas competencias establecidas na Lei 7/1985, de 2 de abril, reguladora das bases do réxime local, e debido ás circunstancias excepcionais provocadas pola crisis do coronavirus, RESOLVO: Primeiro.- En aplicación do establecido no artigo 10 da Lei 40/2015 e para os efectos de facilitar a actividade municipal sen menoscabo do exercicio das competencias correspondentes, suspéndense as xuntanzas ordinarias da Xunta de Goberno Local e avoco as competencias que lle tiña delegadas por Resolución 771/2019, do 21, de xuño, publicada no BOP núm.121 do 28 de xuño. Segundo.- Suspender o Pleno ordinario correspondente ao día 26 de marzo de 2020, que se celebrará unha vez se levanten as medidas extraordinarias contidas no Real Decreto 463/2020, de 14 de marzo, polo que se declara o estado de alarma ou as súas prórrogas. A convocatoria do Pleno ordinario farase previa consulta cos grupos políticos municipais. Terceiro. - Os servizos municipais rexeranse polas Instruccións ditadas por esta alcaldía núm.2/2020 e núm.3/2020, publicadas no Portal de Transparencia municipal, así como por calquera outra que se lle transmita polo correo corporativo. Cuarto.- A presente resolución será efectiva dende o día seguinte da súa data de sinatura e será publicada no Boletín Oficial da Provincia da Coruña, debendo dar conta ao Pleno na primeira sesión que éste celebre con posterioridade á mesma e será notificada aos membros da Xunta de Goberno Local, consonte co previsto no artigo 114 do Real decreto 2568/1986, de 28 de novembro.” Bergondo, 26 de marzo de 2020 A alcaldesa-presidenta Alejandra Pérez Máquez
03/04/2020 | Administración LocalMunicipal
Pontedeume
Aprazamento da celebración do certame “VII mes de teatro Afeccionado Pontedeume en Obras 2020”.

Aprazamento da celebración do certame “VII mes de teatro Afeccionado Pontedeume en Obras 2020”. Por medio do Decreto número 200/2020 de 24/03/2020, e de rectificación de erros daquel nº 204/2020 de 26/03/2020, resolveuse o aprazamento do certame “VII mes de teatro Afeccionado Pontedeume en Obras 2020”, nos termos seguintes: “.//. PRIMEIRO.- Suspender a celebración do certame “VII Mes Teatro Afeccionado Pontedeume en Obras 2020” cuxas bases foron aprobadas mediante Decreto nº 184/2020 de 11/03/2020 e publicadas no Boletín Oficial da Provincia (BOP) nº 53, de 20.03.2020, aprazando a súa celebración a novas datas que serán determinadas unha vez sexan levantadas polo goberno do estado da nación as medidas adoptadas pola situación de alarma derivada da crise sanitaria provocada polo virus Covid-19. Esta suspensión determina tamén o establecemento dun novo periodo de presentación de solicitudes nos termos indicados no parágrafo anterior. …//…” O que se publica para xeral coñecemento e en cumprimento do contido das ditas resolucións. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 27 de marzo de 2020.
03/04/2020 | Administración LocalMunicipal
Ponteceso
Secretaría
Aprobación da oferta pública de emprego 2020

ASUNTO: APROBACIÓN DA OFERTA PÚBLICA DE EMPREGO 2020 Pola resolución da alcaldía de data 26 de marzo de 2020 aprobouse a Oferta Pública de Emprego do Concello de Ponteceso do exercicio de 2020, co seguinte detalle: Grupo e subgrupo, art.76 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público: Clasificación Denominación Número C- Subgrupo C2- Auxiliar Administrativo de Administración Xeral 1 O que se fai público para xeral coñecemento, contra esta resolución os interesados poderán interpoñer recurso potestativo de reposición ante esta Alcaldía, no prazo dun mes contado a partir do día seguinte á súa publicación. Tamén poderán interpoñer alternativamente recurso contencioso-administrativo ante o Xulgado do Contencioso-Administrativo con sede na Coruña, no prazo de dous meses, de conformidade co establecido nos artigos 30, 114- c) e 112.3 da Lei 39/2015, do 1 de outubro, do Procedemento Administrativo Común das Administracións Públicas, e 8, 10 e 46 da Lei 29/1998, do 13 de xullo, Reguladora da Xurisdición Contencioso-Administrativa. Ponteceso, 26 de marzo de 2020. O alcalde Asinado: Xosé Lois García Carballido
03/04/2020 | Administración LocalMunicipal
Ames
Resolución da Alcaldía de avocación de competencias delegadas na Xunta de Goberno local durante o estado de alarma.

Resolución da Alcaldía de avocación de competencias delegadas na Xunta de Goberno local durante o estado de alarma. Decreto 686/2020 de 16 de marzo, Brian William Vlaic Baltac, alcade do Concello de Ames ( A Coruña) Con motivo da situación xenerada polo coronavirus (COVI/19) e seguindo as instrucións do Estado e da Comunidade Autónoma de Galicia, por esta Alcaldía foron ditados os decretos 679/2020, 681/2020 e 683/2020. Mediante o decreto 683/2020, seguindo as instrucións da FEGAMP, foron suspendidas as sesións de Pleno, Xunta de Goberno Local, Comisións Informativas e demais reunións de traballo (coa excepción da Comisión de Seguimento do COVID-19), durante toda a duración do Estado de Alarma declarado polo Real decreto 463/2020. Esta Alcaldía ten delegada unha parte das súas competencias na Xunta de Goberno Local tal e como resulta do decreto 1776/2019. O feito de que durante o Estado de Alarma non se podan celebrar Xuntas de Goberno pode levar á imposibilidade de aprobación dalgún asunto urxente, ademais dunha ralentización do funcionamento da administración municipal, xa moi freada pola situación excepcional na que nos atopamos. Dado que na actualidade estase a traballar co sistema de teletraballo, nada impide que continúe a actividade administrativa a través de Decretos da Alcaldía. Por todo o exposto esta Alcaldía ao abeiro do artigo 10 da Lei 40/2015, do 1 de outubro, do réxime xurídico do sector público, RESOLVE Primeiro. Avocar, durante a duración do Estado de Alarma declarado polo Real decreto 463/2019 do 14 de marzo, a totalidade das competencias delegadas pola Alcaldía na Xunta de Goberno Local mediante o decreto 1776/2019. Segundo.- Dar publicidade a este decreto no BOP e no portal de transparencia municipal. O que se fai público para o xeral coñecemento. Ame 27 de marzo de 2020 O alcalde José Manuel Miñones Conde
03/04/2020 | Administración LocalMunicipal
Ferrol
Concellería de Benestar Social
Padrón do servizo público de axuda no fogar do mes de febreiro de 2020

O día 17 de marzo de 2020, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de febreiro do exercicio 2020. Por medio deste Edito procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 30 de marzo de 2020 O Alcalde Ángel Manuel Mato Escalona
03/04/2020 | Administración LocalMunicipal
Aranga
Secretaría - Intervención
Avocacion de competencias

Por medio da presente pónse en coñecemento dos interesados que pola alcaldía do concello de Aranga, ao abeiro do disposto no artigo 10 da lei 40/2015 do réxime xurídico do sector público, en virtude de resolucións do 18/03/2020 e do 30/03/2020, acordou avocarse as competencias que tiña delegado na Xunta de Goberno Local en virtude da Resolución do 20/06/2020. Esta avocación producirá efectos durante o estado de alarma decretado polo Real Decerto 463/2020 e as súas prorrogas. Aranga, 30 de marzo de 2020 O Alcalde Asdo: Alberto Platas Álvarez
03/04/2020 | Administración LocalMunicipal
Cariño
Ampliación período voluntario de cobro

AMPLIACIÓN PERÍODO VOLUNTARIO DE COBRO No Decreto da Alcaldía 145//2020, de data 25 de marzo de 2020, apróbase a amplicaicón do período voluntario de cobro dos recibos de auga, lixo, alcantarillado, canon da auga e coeficiente de verteduría do terceiro cuadrimestre do ano 2019: “Don José Miguel Alonso Pumar, Alcalde-Presidente do Concello de Cariño, A Coruña, de acordo coas atribucións que me concede a lexislación vixente en materia de Réxime Local, Visto o Real Decreto- Lei 8/2020 de 17 de marzo de medidas urxentes extraordinarias para facer fronte ó impacto económico e social do COVID-19, que no seu artigo 33 establece a suspensión de prazos no ámbito tributario, Visto o artigo 62.3 da Lei Xeral Tributaria onde se establece un prazo mínimo para a cobranza dos tributos de notificación colectiva e periódica en dous meses, Tendo en conta que neste intre está ó cobro o padrón de auga, lixo, saneamento, canon da auga e coeficiente de verteduría do terceiro cuadrimestre do ano 2019, que fora aprobado por Decreto da Alcaldía D561/2019 de 30 de decembro, e publicado no BOP núm.8, de data 12 de xaneiro de 2020, no cal se establecía un período de cobro voluntarido dende o 1 de febrero de 2020 ata o 31 de marzo de 2020. No uso das atribucións que me outorga a lexislación do réxime local, RESOLVO: - Primeiro.- Ampliar o prazo de cobro en voluntaria do padrón de auga, lixo, saneamento, canon da auga e coeficiente de verteduría do terceiro cuadrimestre do ano 2019, ata o día 30 DE ABRIL DE 2020. - Segundo.- Poñelo en coñecemento dos servizos de Recadación, Tesourería e Intervención. - Terceiro.- Publicar esta resolución no Boletín Oficial da Provincia e no taboleiro de anuncios do Concello de Cariño.“ Cariño, 27 de marzo de 2020. O Alcalde José Miguel Alonso Pumar
03/04/2020 | Administración LocalMunicipal
A Pobra do Caramiñal
Anuncio de aprobación do crédito extraordinario 01/2020

Unha vez rematado o día 17 de febreiro de 2020 o prazo de información pública do expediente de crédito extraordinario aprobado inicialmente polo Pleno da corporación na sesión realizada no día 30 de xaneiro de 2020 e publicado no Boletín Oficial da Provincia da Coruña de data 05 de febreiro de 2020, sen que se presentasen alegacións, e ao abeiro do artigo 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdese definitivamente aprobado e procédese á publicación do resumo do orzamento incorporando a modificación aprobada: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. Na Pobra do Caramiñal, a 23 de marzo de 2020 O alcalde Asdo.: José Luis Piñeiro García
03/04/2020 | Administración LocalMunicipal
Frades
Anuncio desafectación camiño público expediente 2020/X999/003

O Pleno da Corporación Municipal, en sesión ordinaria que tivo lugar o día 7 de marzo de 2020, adoptou, por unanimidade, o acordo de aprobar inicialmente a alteración da cualificación xurídica (desafectación do dominio público local) dun camiño municipal coas seguintes características: As características do camiño son as seguintes: - Situación xeográfica das dúas pistas: Lugar de A Cheda, Parroquia de Abellá. - Polígono: 503 - Parcela: parte da 9003 - Referencia catastral: parte da 15039B503090030000AW - Superficie pista 1: 2.405 m2. - Superficie pista 2: 353 m2. - Superficie total de pistas a modificar de cualificación xurídica: 2.758 m2. - Lindeiros pista 1: Norte, parcelas 270, 271 e 5058 do polígono 503. Sur, parcela 490 do polígono 520 e parcelas 272, 273 e 566 do polígono 503. Este, parte de pista da mesma parcela e referencia catastral. Oeste, parcela 490 do polígono 520. Lindeiros pista 2: Norte, parcela 269 do polígono 503. Sur, parcela 5058 do polígono 503. Este, parte de pista da mesma parcela e referencia catastral. Oeste, parcela 5058 do polígono 503. - Uso e servizo público: A pista é un camiño público que só da acceso ás parcelas propiedade da solicitante pasando polo medio de todas as edificacións que compoñen a súa explotación gandeira. - Froitos e rendas: Non ten. Sométese o expediente a información pública polo prazo dun mes, a contar dende o día seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello e na páxina web do Concello. Durante o prazo de información pública, os interesados/as poderán examinar o expediente con referencia EXPTE Nº: 2019/X999/000003, e presentar as alegacións que consideren oportunas en igual período. Frades, 27 de marzo de 2020 O ALCALDE Roberto Rey Martínez
03/04/2020 | Administración LocalMunicipal
Oroso
Aprobación inicial da numeración na Rúa Camiño Inglés

ANUNCIO Por Resolución de Alcaldía de data 370/2020 do 24.03.2020 resolveuse: “PRIMEIRO. Aprobar inicialmente a numeración da Rúa Camiño Inglés consonte ao plano anexo a esta Resolución. SEGUNDO.- Modificar a numeración do inmoble onde se sitúa a Piscina Municipal de xeito que corresponderalle o número 5 TERCEIRO. Abrir un período de exposición pública de vinte días desde a inserción do anuncio no BOP para quen se vexa afectado de algún xeito presente as observacións que considere pertinentes.” De conformidade co previsto na Disposición adicional terceira, punto 1, do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 o prazo de 20 días hábiles comezará a contar desde o momento en que perda vixencia o citado Real Decreto ou as prórrogas do mesmo. Oroso, 27 de marzo de 2020 O alcalde. Jimena Soledad Vijil Kwasi
03/04/2020 | Administración LocalMunicipal
Monfero
Exposición pública aprobación padróns fiscais S. A. F. febreiro 2020

EXPOSICIÓN PÚBLICA APROBACIÓN PADRÓNS FISCAIS S. A. F. FEBREIRO 2020 Por resolución da Alcaldía de data 26/03/2020 aprobáronse os padróns fiscais do mes de FEBREIRO de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.778,67€ de € e 117,49€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 26 de MARZO de 2020 O Alcalde Andrés Feal Varela.
03/04/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 30 de marzo de 2020, da Xefatura Territorial da Coruña, que suspende a convocatoria para o pagamento do prezo xusto por expropiación, no concello de Ames (expediente IN407A 2015/267-1).

Acordo do 30 de marzo de 2020, da Xefatura Territorial da Coruña, que suspende a convocatoria para o pagamento do prezo xusto por expropiación, no concello de Ames (expediente IN407A 2015/267-1). Como consecuencia dos efectos da declaración do estado de alarma, esta xefatura territorial acorda suspender a convocatoria para o pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, Ortoño, no concello de Ames (expediente In407A 2015/267-1), acto que estaba previsto para o vindeiro día 30 de abril de 2020, e que foi publicada neste Boletín Oficial da Provincia con data do 27 de marzo de 2020 (BOP número 53). A Coruña, 30 de marzo de 2020 Isidoro Martínez Arca Xefe Territorial da Coruña
03/04/2020 | Administración LocalMunicipal
Mesía
Avocación das competencias delegadas na Xunta de Goberno Local

En cumprimento do establecido no artigo 44 do Real Decreto 2568/1986, do 28 de novembro, polo que se aproba o Regulamento de Organización e Funcionamento das Entidades Locais, aprobado por Real Decreto 2568/1986, do 28 de novembro, publícase o decreto 88, de data 31 de marzo de 2020, de avocación de competencias delegadas pola alcaldía na Xunta de Goberno Local: “Esta alcaldía, por decreto nº 232/2019, de de data 4 de xullo de 2019, delegou na Xunta de Goberno Local as seguintes atribucións: -O outorgamento de licencias, salvo que as leis sectoriais o atribúan expresamente ó Pleno, ditar ordes de execución e tomar coñecemento das comunicacións previas en materia urbanística ou de exercicio de calquera actividade económica, empresarial, profesional, industrial ou comercial. Dito acordo foi publicado no BOP nº 132, de data 15 de xullo de 2019. Visto o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-1, publicado no BOE nº 67, de 14 de marzo de 2020. Vista a Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se da publicidade ao acordo do Centro de Coordinación Operativa da situación de emerxencia sanitaria no territorio da Comunidade Autónoma de Galicia, declarada polo Acordo do Consello da Xunta de Galicia do día 13 de maroz de 2020, como consecuencia da evolución da epidemia do coronavirus COVID-19, publicada no DOG nº 51, de 15 de marzo de 2020 Tomando en consideración as Instrucións da Fegamp aos concellos galegos de suspensión das sesións periódicas ou ordinarias dos órganos colexiados municipais, e sendo necesario continuar coa actividade municipal referida aos asuntos municipais que estiveran delegados. De conformidade co disposto no artigo 10 da Lei 40/2015, de 1 de outubro, de Réxime Xurídico do Sector Público, RESOLVO: PRIMEIRO.- Avocar, mentres permaneza vixente a situación de estado de alarma e ata que non sexa posible reiniciar a actividade dos órganos colexiados do Concello de Mesía, ou se adopte outro acordo a tal efecto por esta Alcaldía, as atribucións delegadas na Xunta de Goberno Local mediante decreto desta alcaldía nº 232/2019, de de data 4 de xullo de 2019, indicadas nos antecedentes do presente decreto. SEGUNDO.- Dar conta da presente resolución ao Pleno da Corporación na primeira sesión que se celebre, e publcala no Boletín Oficial da Provincia, sen prexuízo da súa efectividade dende o día seguinte ao da súa data.” En Mesía, 31 de marzo de 2020 Asdo./ Mariano Iglesias Castro. Alcalde.
24/04/2020 | Administración LocalMunicipal
Curtis
Aprobación definitiva da modificación da base 33.ª das bases de execución do orzamento de 2020

O 7/02/2020 aprobouse inicialmente polo Pleno a modificación da base 33.ª das bases de execución do orzamento de 2020. O expediente someteuse a exposición pública mediante a súa publicación no taboleiro de anuncios e no BOP núm.28, do 11/02/2020, sen que se presentase ningunha alegación. De acordo co artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o acordo inicial enténdese elevado a definitivo, sen necesidade dun novo acordo plenario. De acordo co artigo 169.3 TRLFL a aprobación definitiva publícase no BOP. Curtis, 20 de abril de 2020. O alcalde Javier Fco. Caínzos Vázquez